b'\n_START_ARTICLE_\nKukavice\n_START_SECTION_\nOpis\n_START_PARAGRAPH_\nVe\xc4\x8dinoma so vitki pti\xc4\x8di srednje velikosti. Ve\xc4\x8dina vrst prebiva v drevesih, niso pa redke tudi talne vrste. Kot red so raz\xc5\xa1irjeni po vsem svetu, z najve\xc4\x8djo vrstno pestrostjo v tropih. Prehranjujejo se z \xc5\xbeu\xc5\xbeelkami in njihovimi li\xc4\x8dinkami, pa tudi s sadjem.\n_START_SECTION_\nRazmno\xc5\xbeevanje\n_START_PARAGRAPH_\nNekatere med njimi ne valijo svojih jajc, ampak so podtikovalke in prepustijo skrb za zarod drugim vale\xc4\x8dim pticam. Gre za vrsto kleptoparazitizma. Samica oprezuje blizu primernega gnezda in \xc4\x8daka najmanj\xc5\xa1o prilo\xc5\xbenost, da lahko neopa\xc5\xbeeno znese jajce v tuje gnezdo in hitro odleti. \xc2\xbbKru\xc5\xa1ni star\xc5\xa1i\xc2\xab\xc2\xa0potem zvalijo in vzredijo kukavi\xc4\x8dje mladi\xc4\x8de, ki navadno izrinejo iz gnezda druga jajca in mladi\xc4\x8de.'